Wara li qrajt iċ-żewġ kotba tiegħu ''Poeżiji' u ''Melita Invieta'' Qrajt u tgħaxxaqt, ħabib, bil-versi tiegħek Ħerġin minn qalb fil- ħeġġa taż-Ż għużija, Għax rajtha tbusek u titgħannaq miegħek Ħelwa. l-Kelma. Smajtkom tgħannu flimkien il-Ġmiel li jżejjen Bil-Ward u Żahar lil din l-Art ħanina, U r-Rieda ta' l-azzar li taf ixxejjen Il-Ħolm ta' Qalb ħażina. Smajtkom ukoll titniehdu fuq il-ħsara Li xerrdu, kiefra l-fuq din l-Art l-għedewwa; 'Mina l-biki tbiddel f' Għanja kollha ħrara Ta' Rebħ il-Ħaqq u s-Sewwa. U fuq in-nieqa ta' Tarbija ċkejkna Tiema għaqal ta' ħsieb u x'kelma rżina l Fil-waqt li l-Omm bejn ferħ u biża' msejkna Titlob sikta ħanina l Għannejtu l-Holima tal-Milied, il-Wegħda 'Tal-Paċi u l-Qalbenin li ssieltu għaliha, Il-Waħx ta' Bniedem wieħed u l-Mibegħda Ta' l-art li tnissel fiha. F'kollox qalb safja minn kull għajb ta' għira, Ħsieb ħaj li jemmen li fuq kollox Alla, U Talb li tidher fuq dil-Gżira żgħira Tas-Sliem tiddi l-Qawsalla. Agħnet issa 'l quddiem, żomm fehma, sħiħa, Liġġem bil-Ħsieb il-lbit tal-Fantasija; Hekk nisimgħu maż-żmien kbira u sabiħa Il-Għanja tar-Rġulija.